b'\n_START_ARTICLE_\nExtreme (yhtye)\n_START_PARAGRAPH_\nExtreme oli yhdysvaltalainen heavy metal -yhtye, joka oli suosittu 1990-luvun alussa. Musiikissa on vaikutteita funkista, glam metalista ja hard rockista. Extreme perustettiin Bostonissa vuonna 1985. Seuraavina vuosina yhtye sai suosiota l\xc3\xa4hinn\xc3\xa4 kotiseuduillaan. Vuonna 1988 Extreme solmi levytyssopimuksen A&M Recordsin kanssa. Yhtyeen ensimm\xc3\xa4inen albumi, Extreme julkaistiin vuonna 1989 ja yhtye alkoi saada suosiota my\xc3\xb6s oman kotiseutunsa ulkopuolella. Toinen albumi, Extreme II Pornograffitti, ilmestyi seuraavana vuonna. Yhtye hajosi vuonna 1996. Parhaiten yhtye tunnetaan hiteist\xc3\xa4 More Than Words ja Get The Funk Out. _NEWLINE_Muutamien 2004 ja 2006 tapahtuneiden reunionkeikkojen innoittamana b\xc3\xa4ndi ilmoitti marraskuussa 2007 palaavansa yhteen uuden albumin ja kiertueen my\xc3\xb6t\xc3\xa4. Kokoonpano tulisi olemaan sama kuin b\xc3\xa4ndin hajotessa 11 vuotta aikaisemmin, lukuun ottamatta Kevin Figueiredoa, joka ottaisi Mike Manginin paikan rumpujen takana. B\xc3\xa4ndin ensimm\xc3\xa4inen rumpali Paul Geary olisi mukana b\xc3\xa4ndin manageroinnissa. Extremen ensimm\xc3\xa4inen albumi 13 vuoteen sai nimekseen "Saudades De Rock" ja ilmestyi yhdysvalloissa 8.elokuuta 2008 ja on saanut kriitikoilta enimm\xc3\xa4kseen positiivisen vastaanoton. Eurooppalaisesta julkaisusta l\xc3\xb6ytyy "Americocaine" -niminen bonusraita vuodelta 1985 ja japaniversiossa bonusraitana on "Mr.Bates".'